Restrictions On A Mother After Giving Birth Called Chilla
چالیس دن زیادہ سے زیادہ مدت بیان کی جاتی ہے جو انسانی تجربہ پر مشتمل ہے۔ اس سے پہلے خون رک جائے تو میاں بیوی تعلق قائم کر سکتے ہیں۔ اس کے لیے اصل طریقہ تو یہ ہی ہے کہ خاتون کے غسل کے بعد یہ تعلق قائم کیا جائے البتہ صرف خون رک جانے پر بھی تعلق قائم کرنا جائز ہے۔ مولانا اصلاحی لکھتے ہیں: ’’اِس آیت میں ’طُھْر‘ اور ’تَطَھُّر‘ دولفظ استعمال ہوئے ہیں ۔ طہر کے معنی تو یہ ہیں کہ عورت کی ناپاکی کی حالت ختم ہو جائے اور خون کا آنا بند ہو جائے اور تطہر کے معنی یہ ہیں کہ عورت نہا دھو کر پاکیزگی کی حالت میں آ جائے ۔آیت میں عورت سے قربت کے لیے طہر کو شرط قرار دیا ہے اور ساتھ ہی فرمادیا ہے کہ جب وہ پاکیزگی حاصل کر لیں ، تب اُن کے پاس آؤ۔ جس سے یہ بات نکلتی ہے کہ چونکہ قربت کی ممانعت کی اصلی علت خون ہے ، اِس وجہ سے اُس کے انقطاع کے بعد یہ پابندی تو اٹھ جاتی ہے ، لیکن صحیح طریقہ یہ ہے کہ جب عورت نہا دھو کر پاکیزگی حاصل کر لے ، تب اُس سے ملاقات کرو۔ ‘‘ (تدبر قرآن ۱/ ۵۲۶) عام دنوں میں جو کبھی خون کا قطرہ وغیرہ آ جائے تو اسے نظر انداز کر دینا چاہیے۔ یہ چیز تعلق کی ممانعت پیدا نہیں کرتی۔